Die Bulls se droomseisoen het skielik tot ’n einde gekom toe hulle in die halfeindronde van die Super15 teen die Brumbies op Loftus versfeld vasgeval het. Die eindtelling was 26-23.
Nadat Christian Leali’ifano ’n strafskop vroeg in die eerste helfte oorgeklits het, het die Bulls se verdedigers misgetas na die Brumbies aanvallers en Jesse Mogg het in die hoekie afgerond. Skielik was dit 10-0 in die guns van die besoekers.
Morné Steyn het daarna sy span se eerste punte danksy ’n strafskop aangeteken. Die Bulls het toe ’n aanvalsfase betree en JJ Engelbrecht het in die hoekie gedruk. Leali’ifano het twee strafdoele deur die pale gejaag en Steyn het met ’n poging geslaag voordat halftyd aangebreek het.
Die Bulls het met nuwe vuur die tweede helfte begin en etlike aanvalle op die Brumbies se doellyn geloods. Hoewel hulle ’n moontlike drie ontsê is deur die TV-skeidsregter, het Steyn ‘n strafdoel oorgeskop. Leali’ifano het kort daarna weer met ’n strafskop geslaag toe die Bulls by die afbreekpunt oortree het. Die telling was toe 19-14 en die Brumbies was stewig in beheer.
Dis mooi so witboer, jy mag natuurlik trots wees op jouself. Hopelik is jy ordentlik genoeg om trots te wees op jouself sonder om na ander mense te verwys met die “k” woord.